Publication: Magyar Közlöny
Issue: MK-2003-154 (Year: 2003, Number: 154)
Era: 1990-2004
Section: A vízgazdálkodási társulatokról szóló 160/1995. (XII. 26.) Korm. rendelet 14. §-ának (3) bekezdésében foglaltak
Paragraph Index: 2538

A vízgazdálkodási társulatokról szóló 160/1995. (XII. 26.) Korm. rendelet 14. §-ának (3) bekezdésében foglaltak alapján a megszûnt víziközmû társulat az általa létrehozott víziközmûvet elkészülte után a tulajdonos önkormányzat(ok)nak köteles átadni. A hivatkozott kormányrendelet 19. §-a (1) bekezdésének i) pontjában, valamint a 22. §-ában foglaltak szerint a megszûnt társulat bankszámlája egyenlegének összegét, valamint az átadás során még meg nem fizetett érdekeltségi hozzájárulásból származó követeléseket és az ezzel összefüggõ hitelállományt is a közfeladatot ellátó víziközmû tulajdonos települési önkormányzat(ok) részére kell átadni. A megszûnt víziközmû-társulattól átvett, még meg nem fizetett érdekeltségi hozzájárulások beszedésérõl (behajtásáról), valamint a társulattól átvett — a hivatkozott kormányrendelet 13. §-ának (5) bekezdése alapján a víziközmû társulat által a lakossági hozzájárulás megelõlegezésére felvett — hitelállomány visszafizetésérõl az önkormányzatnak kell gondoskodni. Az önkormányzat által beszedett érdekeltségi hozzájárulást a hitel visszafizetési kötelezettség fedezetére szolgáló bevételnek kell tekinteni. Az önkor- 2003/154. szám mányzat és mint a közfeladatot ellátó víziközmû tulajdonos köteles az érdekeltségi hozzájárulással összefüggõ követeléseket beszedni, a víziközmû-beruházás megvalósításához kapcsolódó, társulattól átvett hitelt visszafizetni. Az e feladatok ellátásával kapcsolatos elõirányzatok és elõirányzat teljesítések az önkormányzat költségvetésének részét képezik. A „Víziközmû” elkülönített bankszámlán jóváírt bevételeket (érdekeltségi hozzájárulást), valamint a teljesített kiadásokat (hitel visszafizetést) költségvetéssel kapcsolatos bevételnek, illetve kiadásnak kell tekinteni. A lakosságtól beszedett érdekeltségi hozzájárulások felhalmozási célú bevételnek, a hitel visszafizetés felhalmozási célú kiadásnak minõsül és az önkormányzat hitelképességének vizsgálatánál mind az érdekeltségi hozzájárulásból származó bevételeket, mind pedig a hitel visszafizetési kötelezettséget figyelembe kell venni.”

Source: https://magyarkozlony.hu/hivatalos-lapok/9537582eca4db12e59540989aea1100d2c6d60d9/dokumentumok/f5224efd525a27af43cb1e2d48d16a19f4fd71ef/letoltes